text: Røveri kiksede
  29 januar 2013 kl. 07.33
  En ung mand forsøgte i aftes at røve en kiosk i Horsens. Men da ekspedienten ikke umiddelbart ville aflevere pengene, stak han af.
  En ung mand opgave i aftes et røveriforsøg i Horsens.
  Han kom ind i en kiosk og forsøgte at true sig til penge med en kniv.
  Da ekspedienten ikke umiddelbart var til sinds at udlevere penge, stak den unge mand af, skriver Horsens Folkeblad.
  Han beskrives som dansker, ca. 17-18 år, 178-180 cm og almindelig af bygning og med lyst hår.
  